\NormalFont\ShortTitle{TOLU JOHN}

{\MTB Leta Aktolu Lal

\par }{\MT JOHN

\par }{\IS Tukakinyen Leta Aktolu Lal JOHN

\par }{\IP {\BK{Leta Aktolu Lal John}} tuh simla sin sie “Mwet Elder” nu sel Gaius, sie mwet kol lun church. Mwet se ma simusla leta se inge el kaksakunul Gaius ke sripen kasru lal nu sin mwet Christian uh, ac el sensenkakinul liki sie mukul pangpang Diotrephes.

\par }{\IS Takla Lun Koanon Leta Se Inge

\par }{\IO Kas in tukakunla 1–4

\par }{\IO Kas in kaksakunul Gaius 5–8

\par }{\IO Kas in fahkak koluk lal Diotrephes 9–10

\par }{\IO Kas wo kacl Demetrius 11–12

\par }{\IO Kas in aksafye 13–15



\par }\OneChap {\PP \VerseOne{1}Ma sel Mwet Elder —

\par }{\PP Nu sel Gaius, kawuk saok luk, su nga lungse na pwaye.\XREF{}{{\XO 1:1 }{\XT{Orek 19:29; Rom 16:23; 1 Cor 1:14}}}


\par }{\PP \VS{2}Mwet kawuk saok luk, nga pre tuh in wo ouiyom in ma nukewa, ac tuh kom in ku in mano, oana ke nga etu lah kom ku in ngun.

\VS{3}Nga arulana engan ke kutu mwet Christian wiasr elos foloko tuh srumun nu sik ke ouiyen oaru lom nu ke ma pwaye, oana ke kom moulkin ma pwaye pacl nukewa.

\VS{4}Wangin ma nga engankin yohk liki ke nga ac lohng lah tulik nutik elos moul fal nu ke ma pwaye.


\par }{\SH Kaksakinyuk Gaius
\par }
{\PP \VS{5}Mwet kawuk saok luk, kom arulana oaru ke ma kunom ke kom kasru mwet lulalfongi, elos finne mwet sac.

\VS{6}Elos tuku tuh srumun nu sin church se inge ke lungse lom nu selos. Nunak munas, kasrelos in tafwela fufahsryesr lalos an ke ouiya ma ac akinsewowoye God.

\VS{7}Mweyen ke elos mukuiyak in fahsr lalos in kulansupu orekma lun Christ, elos tuh tia eis kutena kasru sin mwet su tia lulalfongi.

\VS{8}Ouinge, kut mwet Christian, enenu in kasru mwet inge, tuh kut fah ku in ipeis in orekma lalos nu ke ma pwaye.


\par }{\SH Diotrephes Ac Demetrius
\par }
{\PP \VS{9}Nga tuh simusla leta fototo se nu sin church se ingan; tusruktu Diotrephes, su musmusen mwet kol, el tiana lohang nu ke ma nga fahk uh.

\VS{10}Ke ma inge, nga fin fahsrot, nga fah srumun ma nukewa el oru: ma na koluk el fahk kacsr ac kas kikiap ma el fahk! Ac tia ma inge mukena, a el tia pac lungse eis mwet lulalfongi wiasr ke pacl elos ac sun acn ingan, ac el oayapa sikululos su engan in eisalos, ac el srike elan luselosla liki church!


\par }{\PP \VS{11}Mwet kawuk saok luk, nimet kom etai ma koluk, a kom in etai ma wo. Elos nukewa su oru wo elos ma nutin God; ac elos nukewa su oru ma koluk elos soenna liye God.


\par }{\PP \VS{12}Mwet nukewa kaskas wo kacl Demetrius; ouiyen moul lal wi pac fahkak lah pwaye el wo. Ac kut wi pac loh ke orekma wo lal, ac kom etu lah ma kut fahk uh pwaye.


\par }{\SH Kas In Wilkas
\par }
{\PP \VS{13}Pus na ma yuruk in fahk nu sum, tusruktu nga tia lungse simis ke pen ac ink.

\VS{14}Nga finsrak mu ngan sun kom ke pacl na fototo, na kut ac fah ngetani ac sramsram.


\par }{\PP \VS{15}Misla nu sum.

\par }{\PP Mwet kawuk lom inge nukewa supweyuk lung nu sum. Sang lung lasr nu sin kais sie sin mwet kawuk lasr ingan.


\par }